93.4fm – Radio Namakwaland – Die beste in die weste. » Dag 4 Dinsdag 15 Mei
Dag 4 Dinsdag 15 Mei
Hendrik en Sanette Arp, Wally en Yvonne Bester aam met die fotograwe, vertrek voor vyf van ons blyplek na Sossusvlei Lodge met die verwagting van ‘n asemrowende en lank oor gedroomde warmlugballon vlug oor duine en vlaktes. Maar een telefoon oproep terwyl ons halfpad na ons bestemming is, verwyder al die drome. Die wind is te sterk en die ballon vlieënier besluit om weens die veiligheidsrisiko die vlug af te stel. Na ‘n koppie koffie op die Lodge se rekening keer almal terug om liewer na die sonsopkoms te kyk met ons voete op die aarde. Weereens word ons onthaal op ‘n watertand ontbyt waaqrna ons die kort rit tot op Solitaire aandurf.
Die verwagting van warm appeltert gebak deur die beroemde Mouse van Solitaire loop op niks uit nie, want dit is uitverkoop. Daar word egter vinnig planne gemaak en binne minute word nog appeltert uit die oond gehaal. Ons vertrek op ‘n pad wat sy tol ys. ‘n Vinnige stop in die Gaubrivier, foto’s neem en bene rek is dit nog baie kilometers op ‘n skrikwekkende pad. Ons stop vir middagete by Vogelvederberg en almal geniet die pragtige rotsformasies en uitsig. By Walvisbaai besoek ons eers die Soutpanne en ry onsself vas in ‘n verskuiwende duin. Na baie gesukkel kry ons omgedraai en vertrek ons na Alte Brücke op Swakopmund. Toerlede geniet die lowergroen grasperke na die stof van die vorige twee dae en maak hul mooi vir die aandete by die bekende Brauhaus Restaurant in Swakopmund.
21/01/2018, 8:48 pm